Mikael Persbrandt

**Mikael Åke Persbrandt** (født 25. september 1963 i Järfälla, Stockholms län) er en svensk skuespiller, kjent fra teater, TV og film. Han har mottatt flere priser for sine rolletolkninger. Persbrandt har stort sett medvirket i svenske og nordiske produksjoner, men deltok i 2013 i Peter Jacksons andre film i trilogien om Hobbiten.

## Ungdom og oppvekst
Begge Persbrandts foreldre var lærere. De skilte seg da han var liten, og han vokste opp hos sin mor, som blant annet var en ivrig amatørmaler. De bodde i forstaden Jakobsberg utenfor Stockholm.

I oppveksten var Persbrandt opptatt av boksing, fotball og motorer. Før han ble skuespiller prøvde han seg i ulike yrker,  blant annet som drosjesjåfør, oppvaskhjelp og servitør. 

17 år gammel begynte han ved Grundskolan för konstnärlig utbildning i Stockholm. En tid ønsket han å bli maler, og 19 år gammel holdt han en utstilling med egne arbeider i et galleri i Gamla stan.

Svenska balettskolan hadde også lokaler i Münchenbryggeriets gamle bygninger, der kunstskolen holdt til. Persbrandt ville bli ballettdanser og begynte ved Balettakademien.

## Teater
Etter kort tid ved Balettakademien ble han anbefalt som statist til Bergman-oppsetningen *Kung Lear* på Kungliga Dramatiska Teatern (Dramaten) av en av Bergmans assistenter.

I tillegg til sine to statistroller i *Kung Lear*, var han statist i *Julius Caesar* i 1985. Hans neste opptreden på Dramatens scene fant sted i 1996. 

Fra 1991 til 1995 spilte han i fem forestillinger i friteatergruppen Teater Galeasen i Stockholm.

I 1996 var han tilbake på Dramaten i en av hovedrollene, som drengen «Matti», i stykket ''Puntila'' av Bertolt Brecht. I perioden 1996 til 2007 hadde han flere store roller ved dette teatret, blant annet som Gregers Werle i *[[Villanden]]* og Jean i *[[Fröken Julie]]*. I *Fröken Julie* (2005) spilte han mot Maria Bonnevie, i en periode da deres sju år lange forhold og forlovelse ble brutt. Dette førte til ekstra stor oppmerksomhet omkring forestillingen.

### Avslutning av Dramaten-karriere
I oktober 2007 forlot han Dramaten uventet midt i spilleperioden for *[[Måken|Måsen]]* av Anton Tsjekhov. Stykkets regissør Stefan Larsson og skuespilleren Johan Homberg måtte på kort varsel overta og alternere i Persbrandts rolle som «Trigorin». 

Den offisielle begrunnelsen for at han sluttet, var at han skulle spille inn filmen *Die Patin* i Tyskland. Økonomiske forhold ble også nevnt av hans advokat. Ikke lang tid etter inngikk han kontrakt med Stockholms Stadsteater om å spille i *I väntan på Godot*.

Teatrets ledelse var taus om årsaken til at Persbrandt forlot ensemblet, men hans kollega Jan Malmsjö ble sitert i flere aviser med kritiske uttalelser. 

I tiden etter at han forlot Dramaten, har han bare stått på scenen i én forestilling: *Väntan på Godot*, på Stockholm Stadsteater. 

Det var meningen han skulle ha et onemanshow på Oscarsteatern høsten 2010, i Thommy Berggrens regi. Dette ble først utsatt til januar 2011; nå med skrivehjelp av manusforfatter Peter Birro og med nytt spillested, Intima teatern. Forestillingen ble aldri oppsatt. 

### Teaterdirektør og -eier
I mai 2012 gikk han inn som deleier og teaterdirektør i Maximteatern i Stockholm, sammen med produsent Agneta Villman, som tidligere hadde drevet Vasateatern. 

Etter å ha arbeidet intenst med film- og kinoinnspillinger i flere år, ønsket Persbrandt å komme nærmere teatret igjen. 

I 2014 sto han på scenen igjen på Maximteatern, i Dødsdansen av Strindberg, sammen med Lena Endre og Tomas Hanzon. Forestillingen, i Stefan Larssons regi, ble spilt 47 ganger for fulle hus og fikk svært gode kritikker.

## Film og tv
Persbrandt  har hatt en rekke film- og tv-roller. Han har blant annet spilt den utagerende politimannen Gunvald Larsson i filmene og TV-seriene om Martin Beck.

Sin første tv-rolle hadde han i 1990, i Stig Larssons TV-film *Nigger*.

Han regner selv 1997 som året han virkelig slo gjennom og ble kjent for et større publikum. Da spilte han inn tolv filmer og tv-programmer i løpet av halvannet år. Disse ble sluppet omtrent samtidig. 

I 2013 deltok han som karakteren Beorn i Peter Jacksons andre film i trilogien om Hobbiten.

## Privatliv
Persbrandt har i mange år slitt med alkohol- og rusproblemer. I 2003 bekreftet han ryktene om at han hadde et alkoholproblem, men sa at det nå var et tilbakelagt stadium, ettersom han hadde fått operert inn antabus. To år senere kjørte han bil i alkoholpåvirket tilstand og ble stoppet i promillekontroll.

I 1998–2005 var han samboer og forlovet med skuespilleren Maria Bonnevie. Avisene skrev mye om dem både mens de var sammen og da bruddet mellom dem var et faktum; spesielt da det ble kjent at han ventet barn med journalisten Sanna Lundell før bruddet var endelig. Persbrandt og Sanna Lundell, som er Ulf Lundells datter, er fortsatt sammen og har to sønner, men bor hver for seg.

Våren 2011 ble han anholdt to ganger og bøtelagt av politiet for kokainbruk.

### Expressensaken
I desember 2005 anmeldte han *[[Expressen]]* for ærekrenkelser etter at avisen på salgsplakater og i avisen hadde påstått at han var innlagt på Alfagruppens klinik i Uppsala med akutt alkoholforgiftning. Persbrandt benektet dette. *Expressen* bad senere om unnskyldning og erkjente at dets kildekritikk hadde sviktet, men denne unnskyldningen ble ikke godtatt av Persbrandt. Justiskansler Göran Lambertz iverksatte en granskning, og i mai 2006 besluttet han å tiltale *Expressen*s ansvarlige utgiver. Stockholms tingsrätt dømte senere ansvarlig utgiver til bøter på 80&nbsp;000 svenske kroner og til å betale Persbrandt 75&nbsp;000 i erstatning. Han hadde opprinnelig krevd 500&nbsp;000.

## UNICEF-ambassadør

I 2006 ble Persbrandt utnevnt til svensk UNICEF-ambassadør. Han hadde da allerede samarbeidet med organisasjonen i et par år. Han hadde blant annet reist til Liberia og Brasil og laget reportasjefilmer, i forbindelse med innsamlingsprogrammet «Världens humorkväll» på svensk TV4. 

I mars 2011 ble det kjent at han trakk seg som UNICEF-ambassadør etter kokainskandalen tidligere på året.

## Forretningsmann
Persbrandt har to egne foretak: *Cambo Production AB*, som  leier ut skuespillere til film og teater, og *Cambo Racing AB*, som drev med såkalt «event-racing», men i dag ikke er aktivt. 

## Priser og nominasjoner
Persbrandt har mottatt flere utmerkelser for sin innsats innen teater-, TV- og film. Han har blant annet vært nominert til den svenske prisen Guldbaggen flere ganger – og vunnet den én gang.

* 2012 – nominert til Guldbaggen for hovedrollen i *Stockholm Östra*
* 2011 – nominert til European Film Awards' pris for beste mannlige hovedrolle, for rollen i *Hämnden*.
* 2011 – nominert til den danske Bodilprisen, som deles ut av Filmmedarbejderforeningen, for *Hævnen*.
* 2010 – nominert til Robertprisen for hovedrollen i *Hævnen*.
* 2010 – prisen som beste skuespiller for rollen i *Hævnen*, under «PÖFF Black Night Film Festival» i Tallinn.
* 2009 – prisen som beste skuespiller under «Festival Cinéma Nordique» i Rouen, for sin rolle i *Hævnen*.
* 2009 – beste mannlige hovedrolle ved Listapad Film Festival i Minsk, Belarus, for *Maria Larssons eviga ögonblick*.
* 2008 – fikk Aftonbladets TV-pris som beste mannlige TV-skuespiller for rollen i *Oskyldigt dömd*
* 2008 – Guldbaggen 2008 for beste mannlige hovedrolle i *Maria Larssons eviga ögonblick*.
* 2006 – nominert til Bodilprisen, for hovedrollen i *Bang bang orangutang*
* 2005 – nominert til den danske filmprisen Robert, som deles ut av Danmarks Film Akademi, for hovedrollen i *Dag och natt*
* 2005 &ndash; nominert til Guldbaggen 2005 for hovedrollen i *Bang bang orangutang*
* 2004 &ndash; Ingmar Bergman-prisen
* 2003 – vant igjen «Aftonbladet Filmstjärnan» for birolle som «Gunvald Larsson» i *Beck – Sista vittnet*
* 2003 – nominert til Guldbaggen for sin tokning av hovedrollen i *Alla älskar Alice*
* 2002 – mottok to «Aftonbladet Filmstjärnan 2001», avisen *[[Aftonbladet]]*s nyopprettede filmpris, der leserne stemmer frem sine favoritter i ulike kategorier. Persbrandt fikk prisen som beste svenske mannlige skuespiller for sin rolle i *Beck – Hämndens pris* og for beste svenske mannlige birolle i *Gossip*.
* 2000 – nominert til Guldbaggen for sin hovedrolle i filmen *Dödlig drift*

## Filmografi
I tillegg til rollene i TV-serier og filmer, har Persbrandt gitt stemme til ulike figurer i svenske versjoner av kjente animasjonsfilmer, blant annet «Smokey» i ''Stuart Little'' og «Gill» i *[[Oppdrag Nemo]]*
* 2023 – *[[Hammarskjöld (film)|Hammarskjöld]]*
* 2016 – *[[Alone in Berlin]]*
* 2015 – *[[Beck – Gunvald]]*
* 2015 - *[[Beck – Sykehusmorderen]]* 
* 2015 - *[[Beck – Invasjonen]]* 
* 2015 - *[[Beck – Familien]]*
* 2015 - *[[Beck – Rom 302]]*
* 2015 – *Hamilton - i hennes majestäts tjänst*
* 2014 –  
*2014 - En Du Elsker 
* 2013 – *[[The Hobbit: The Desolation of Smaug]]*
* 2013 – *[[Meg eier ingen]]* (Svensk tittel: Mig äger ingen)
* 2012 – *[[Hypnotisøren]]* (Svensk tittel: *Hypnotisören*)
* 2012 – **' (Svensk tittel: ''Hamilton – men inte om det gäller din dotter'')
* [[filmåret 2011|2011]] – **' (Svensk tittel: *Hamilton – i nationens intresse*)
* 2011 – *Stockholm Östra*
* 2010 – *Beck – Levande begravd*
* 2010 – *[[I en bedre verden]]* – (Dansk tittel: *Hævnen*)
* 2009 – *Beck – I stormens öga*
* 2008 – *[[Die Patin]]* (Tysk TV)
* 2008 – *Oskyldigt dömd*
* 2008 – *[[Maria Larssons evige øyeblikk]]* (Svensk tittel: *Maria Larssons eviga ögonblick*)  
* 2008 – *[[Kautokeino-opprøret (film)|Kautokeino-opprøret]]*
* 2007 – *Gangster*
* 2007 – *[[Solstorm (film)|Solstorm]]*
* 2007 – *[[Ett Öga Rött]]* (som seg selv) (film)
* 2007 – *[[Beck - I Guds navn]]*  (Svensk tittel: *Beck – I Guds namn
* 2007 – *Beck - Det tause skriket* (Svensk tittel: Beck – *Det tysta skriket*)
* 2007 – *Beck - Det svake leddet* (Svensk tittel: Beck – *Den svaga länken*)
* 2007 – *Beck - Den japanske shunga* (Svensk tittel: *Beck – Den japanska shungamålningen*)
* [[filmåret 2006|2006]] – *Beck - Advokaten*
* 2006 – *Beck - Gribben* (Svensk tittel: *Beck – Gamen*) (TV) 
* 2006 – *Beck – Jenta i jordkjelleren* (Svensk tittel: *Flickan i jordkällaren*) (TV)
* 2006 – *Beck – Ekstrem tilstand* (Svensk tittel: *Beck – Skarpt läge*) 
* 2006 – *Tjocktjuven*
* 2006 – *Inga tårar*
* [[TV-året 2005|2005]] – *Medicinmannen* (TV)
*  – *Bang Bang Orangutang*
* 2005 – *Som man bäddar*
*  – *Tre solar*
*  – *Rånarna*
* 2003 – *Dag och natt*
*  – *Alla älskar Alice*
*  – *Beck - Pojken i glaskulan* (TV)
* [[TV-året 2001|2001]] &ndash; *Beck - Kartellen* (TV) 
* 2001 – *Beck – Enslingen*
* 2001 &ndash; *Beck - Okänd avsändare* (TV)
* 2001 &ndash; *Beck - Annonsmannen* (TV)
* 2001 – *Beck - Det siste vitnet* (Svensk tittel: *Beck &ndash; Sista vittnet*)
* 2001 – *Beck &ndash; Hämndens pris*
* 2001 &ndash; *Beck &ndash; Mannen utan ansikte*
*  – *Gossip*
*  – *Vuxna människor*
* 1999 – *Dödlig drift*
* [[TV-året 1998|1998]] &ndash; *Beck - Monstret* (TV)
* 1998 &ndash; *Beck -  Vita nätter* (TV)
* 1998 – *Den siste kontrakten* (Svensk tittel: * Sista kontraktet*)
* 1998 – *Beck – Pensionat Pärlan* (TV)
* 1998 – *Beck – The Money Man* (TV)
* 1998 – *Mulan*
* [[TV-året 1997|1997]] – *Beck – Øye for øye * (Svensk tittel: *Beck – Öga för öga*) 
* 1997 – *Beck – Mannen med ikonene* (Svensk tittel: *Beck – Mannen med ikonerna*) (TV)
*  - *Beck – Lockpojken*
* 1997 - *Under ytan*
* 1997 - *Beck – Vita nätter*
* 1997 - *9 millimeter*
* [[TV-året 1996|1996]] – *Anna Holt* (TV)
*  - *Sommaren*
*  - *Polismördaren*
* [[TV-året 1992|1992]] &ndash; *Rederiet* (TV-serie) (1992–1994)
* [[TV-året 1990|1990]] – *Fiendens fiende* (TV)
* 1990 – *Nigger* (TV) (debut)

== Teaterforestillinger ==
* [[Teateråret 2009|2009]] – *I väntan på Godot* ([[Stockholms Stadsteater]])
* [[Teateråret 2007|2007]] – *Måsen* ([[Teater Galeasen]])
* [[Teateråret 2005|2005]] – *Fröken Julie* ([[Dramaten]])
* 2005 – *Lik som män* ([[Vasateatern]])
* [[Teateråret 2004|2004]] – *Arbetarklassens sista hjältar* ([[Dramaten|Dramatens scene «Lilla Elverket»]])
* [[Teateråret 2002|2002]] – *Leka med elden* ([[Dramaten]])
* [[Teateråret 2000|2000]] – *Maria Stuart* ([[Dramaten]])
* 2000 – *Vildanden* ([[Dramaten]])
* [[Teateråret 1999|1999]] – *Don Juan* ([[Dramaten]])
* [[Teateråret 1998|1998]] – *Den goda människan i Sezuan* ([[Dramaten]])
* 1998 – *Lång dags färd mot natt* ([[Dramaten]])
* [[Teateråret 1996|1996]] – *Puntila* ([[Dramaten]])
* 1996 – *En handelsresandes död* ([[Teater Plaza]])
* [[Teateråret 1995|1995]] – *Änglar eller Soporna och döden* ([[Teater Galeasen]])
* [[Teateråret 1994|1994]] – *Tre systrar* ([[Teater Plaza]])
* [[Teateråret 1993|1993]] – *Roberto Zucco* ([[Teater Galeasen]])
* 1993 – *Gatan* ([[Teater Galeasen]])
* [[Teateråret 1992|1992]] – *Ferrando Bruno* ([[Teater Galeasen]])
* [[Teateråret 1991|1991]] – *Artauds Requiem* ([[Teater Galeasen]])
* [[Teateråret 1985|1985]] – *Julius Caesar* ([[Dramaten]])
* [[Teateråret 1984|1984]] – *Kung Lear* ([[Dramaten]])

== Referanser og fotnoter ==
<references />

== Kilder ==
* [http://www.dagbladet.no/magasinet/2005/03/14/426134.html Alver, Eirik W. (2005) «Genial bråkmaker». I: *Dagbladet*, 12. mars 2005, s. 44 («Portrettet» i *Magasinet*)] Besøkt 10. april 2013
* [http://www.expressen.se/noje/sa-blev-mikael-persbrandt-en-stjarna/ Berglund, Josefin (2012) «Så blev Mikael Persbrandt en stjärna» *Ekspressen.se*, 13. januar 2012] Besøkt 7. april 2013
* [http://www.dn.se/kultur-noje/scen/persbrandt-blundar-inte-for-obehaget Skawonius, Betty (2010) «Persbrandt blundar inte för obehaget». I: *Dagens Nyheter*, 26. oktober 2010] Besøkt 13. april 2013
* [http://www.sfi.se/sv/svensk-filmdatabas/Item/?type=PERSON&itemid=173729&iv=BIOGRAPHY Svensk filmdatabas, minibiografi over Persbrandt] Besøkt 7. april 2013
* [https://web.archive.org/web/20160306205616/http://www.gp.se/kulturnoje/1.70455-persbrandt-redo-for-nytt-liv?articleRenderMode=extra_comment Vikingsson, Karolina (2006) «Persbrandt – redo för nytt liv». I Göteborgs-Posten, gp.se, 12. juni 2006] Besøkt 7. april 2013
* [http://cafe.se/mikael-persbrandt/ Weman, Mats (2006) «Mikael Persbrandt». Intervju] i det svenske motetidsskriftet *Café*, 22. august 2008. Først publisert i *Café'' (trykt versjon) 10/2006. Besøkt 7. april 2013

## Eksterne lenker
* 

* 
* The Official Mikael Persbrandt Fan-Site